Vida Pavlović
Vida Pavlović (rom. Vida Pavlovičh) je pevačica romske i srpske muzike. Bila je poznata kao „Kraljica romske muzike“.
"Kraljica nad kraljicama“, kako su je kolege zvale decenijama je dirala u srce sve one koji su je čuli: publiku, kolege, prijatelje. Pred njenim glasom niko nije ostao ravnodušan.

Biografija 
Vida je počela da se bavi pevanjem u svojoj 14-toj godini, pridruživši se ujaku, kafanskom muzičaru. U petnaestoj godini udaje se za muzičara Aleksandra Pavlovića i odlazi da živi u Sarajevo. Posle deset godina učenja zanata po kafanama snimila je prvu ploču sa pesmom „Gledala sam sa prozora“. Odličan uspeh ploče (prodata u u tiražu od preko 50.000 primeraka) dao je Vidi nove smernice u životu. Napušta Aleksandra i Sarajevo i sa dva kofera u ruci stiže u Beograd. Tu je srela novu ljubav, muzičara Stevu Jovanovića. U braku sa Stevom bila je 27 godina. Nije krila nezadovoljstvo i da je nesrećna što nema dece. Brak se raspao ali ona i Stevo su nastavili da žive pod istim krovom svako u svom delu kuće. Poslednjih godina imala je problema sa visokim pritiskom. Sahranjena je u svom rodnom Futogu.

Diskografija 
 „Ljubavi mi daj“, 1972. (singl)
 „Ne lažimo jedno drugo“, 1976. (singl)
 „Aven, Aven, Romalen“, 1982. (LP)
 „Tužna majka“, 1986. (LP)

Festivali 
 1973. Beogradski sabor - Ljubav je devojački san
 1974. Beogradski sabor - Najljepši dar majci
 1975. Hit parada - Zaboravljena ljubav
 1977. Hit leta - Misle ljudi da sam srećna
 1979. Hit parada - Kako živiš pored druge žene
 1980. Hit parada - Vraćaš se kasno u život moj
 1984. Hit parada - Ostala je pesma moja
 1990. Šumadijski sabor - Žena zaljubljena

Izvori

Spoljašnje veze 
 Intervju sa Vidom Pavlović 
 Sećanje na Vidu Pavlović, kraljicu romske muzike

Biografije, Novi Sad
Romi u Srbiji
Pjevači romske muzike
Srpske pevačice